text: বনগাঁ (আদি নাম বনগ্রাম) পশ্চিমবঙ্গের ২৮তম জনবহুল নগর অঞ্চল ও বনগাঁ মহকুমার সদর কার্যালয়। শহরটি উত্তর ২৪ পরগণা জেলা অবস্থিত। ২০১১  সালের জনগণনার পরে শহরটির জনসংখ্যা বেড়েছে এবং জুলাই ২০০১ সালের মার্চ মাস থেকে ২০১১ সালের মার্চ মাস পর্যন্ত জনসংখ্যা ৬,৭০১ জন বৃদ্ধি পেয়ে ১,০৮,৮৬৪ জন হয়। এটি জনসংখ্যার ভিত্তিতে বনগাঁ মহকুমার বৃহত্তম পৌরসভা ও নগর। ২০১১ সালের জনগণনা অনুযায়ী জনসংখ্যার ভিত্তিতে পশ্চিমবঙ্গের শহরপুঞ্জগুলি মধ্যে ২৮তম স্থানে রয়েছে। 
  
  পণ্য রপ্তানি সম্পর্কিত শিল্প গাঙ্গেয় সমভূমি অঞ্চলে অবস্থিত শহরটির অর্থনীতির বৃহত্তম খাত। শহরটির মাধ্যমে বিভিন্ন প্রকারের পণ্য বাংলাদেশে রপ্তানি হয় এবং বঙ্গালদেশ থেকে আমদানি করা হয়। পণ্য পরিবহন এবং পণ্য বোঝাই ও খালাসের কাজে  প্রচুর সংখ্যক শ্রমিক নিযুক্ত রয়েছে। এই শহরের নিকটে পেট্রাপোল হল ভারতের সব থেকে বড় স্থল বন্দর ও উল্লেখযোগ্য সীমান্তবর্তী এলাকা।
  
  ভৌগোলিক উপাত্ত 
  
  শহরটির অবস্থানের অক্ষাংশ ও দ্রাঘিমাংশ হল . সমূদ্র সমতল হতে এর গড় উচ্চতা হল ৭ মিটার (২২ ফুট)।
  
  জনসংখ্যার উপাত্ত 
  ভারতের ২০১১ সালের আদম শুমারি অনুসারে বনগাঁ শহরের জনসংখ্যা হল ১,০৮,৮৬৪ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১০% হল ৬ বছর বা তার কম বয়সী। বনগাঁ শহরে স্বাক্ষরতার হার ৮৯.৭০% এবং নারীপুরুষ এর অনুপাত প্রতি ১০০০ জন পুরুষ প্রতি ৯৬৬ জন নারী। শিশুদের মধ্যে নারীপুরুষ এর অনুপাত ৯৪৩।
  
  প্রশাসন
  
  পৌরসভা 
  thumb|left|150px|বনগাঁ পৌরভবন
  
  বনগাঁর স্থানীয় স্বায়ত্ত্বশাসন কর্তৃপক্ষ হল বনগাঁ পৌরসভা। পৌরসভাটি ১৯৫৪ সালে আধুনিক স্বায়ত্বশাসনমূলক সংস্থা হিসেবে গঠিত হয়। বনগাঁ পৌরসভা একজন পৌরপিতা/পৌরমাতা ও ২২ জন কাউন্সিলর (পৌরপিতা সহ) নিয়ে গঠিত। পৌরসভার ২২ জন কাউন্সিলর শহরের এক একটি ওয়ার্ড থেকে নাগরিকদের ভোটে প্রত্যক্ষভাবে নির্বাচিত হন। নির্বাচিত কাউন্সিলরগণ নিজেদের মধ্য থেকে একজনকে পৌরপিতা/পৌরমাতা নির্বাচিত করেন। প্রতিটি ওয়ার্ড থেকে পাঁচবছরের মেয়াদে কাউন্সিলর নির্বাচিত হয়। পাঁচবছর অন্তর নির্বাচন অনুষ্ঠিত হয়। পৌরসভাটি ১৪.২৭৪ বর্গ কিলোমিটার এলাকা জুড়ে ২২ টি ওয়ার্ডের সমন্বয়ে গঠিত। পৌরসভার প্রধান কাজ হল জল সরবরাহ, শহরের রাস্তাঘাট ও প্রকাশ্য স্থানসমূহের রক্ষণাবেক্ষণ, রাস্তার আলোকদান, বাড়িনির্মাণ নিবন্ধীকরণ ও নিয়ন্ত্রণ, পয়ঃপ্রণালী রক্ষণাবেক্ষণ ও কঠিন বর্জ্য পদার্থের অপসারণ ইত্যাদি।
  
  পৌরভবনটি স্কুল রোডে অবস্থিত। এই ভবনটি ২০১৫ সাথে উদ্বোধন করা হয়।
  
  থানা 
  বনগাঁ থানা শহরের আইনশৃঙ্খলা রক্ষা ও অপরাধ দমনে নিয়জিত।
  
  পরিবহন
  বনগাঁয় গণ-পরিবহন পরিষেবা প্রদান করে রিক্সা, ই-রিক্সা ও আট। ইছামতি নদীর উপর অবস্থিত রায় ব্রিজ ও রাখালদাস সেতু বনগাঁ শহরের পূর্ব অংশকে পশ্চিম অংশের সাথে যোগাযোগ রক্ষা করে।
  
  সড়ক পথ
  শহরের মধ্য দিয়ে ১১২ নং জাতীয় সড়ক (পুরাতন সংখ্যায়ন অনুযায়ী এন এইচ ৩৫) ও ৩১২ নং জাতীয় সড়ক অগ্রসর হয়েছে। ১১২ নং জাতীয় সড়ক বনগাঁকে পশ্চিমে বারাসাত ও কলকাতার সাথে এবং পূর্বদিকে পেট্রাপোল হয়ে বাংলাদেশের সাথে যুক্ত করে। এই সড়কটি যশোর রোড নামে অধিক পরিচিত। বনগাঁ শহরের আর একটি প্রধান সড়ক হল বনগাঁ-চাকদহ রোড। এই সড়কটি দ্বারা বনগাঁ শহর নদীয়া  জেলার সঙ্গে যুক্ত হয়।
  
  রেলপথ
  
  ভারতীয় রেলের  বনগাঁ রেলওয়ে স্টেশন বনগাঁ শহরে রেল পরিষেবা প্রদান করে। এটি ১৮৮৪ সালে প্রতিষ্ঠিত হয়। এই স্টেশনটি বনগাঁ-শিয়ালদহ রেলপথ ও বনগাঁ-রানাঘাট রেলপথের প্রান্তীক বা অন্তিম স্টেশন। এই স্টেশন থেকে প্রতিদিন প্রায় ৪০ জোড়ার বেশি লোকাল ট্রেন চলাচল করে।
  
  প্রধান লোকাল ট্রেন গুলি-
   বনগাঁ-শিয়ালদহ লোকাল
   বনগাঁ-রানাঘাট লোকাল
   বনগাঁ-বারাসাত লোকাল
   বনগাঁ-শান্তিপুর লোকাল
   বনগাঁ-মাঝেরহাট লোকাল 
   বনগাঁ-ক্যানিং লোকাল
  
  শিক্ষা প্রতিষ্ঠান
  
  দীনবন্ধু মহাবিদ্যালয় বনগাঁও এর একমাত্র ডিগ্রী কলেজ যেটা বারাসত ওয়েস্ট বেঙ্গল স্টেট বিশ্ববিদ্যালয় (অতীতে কলকাতা বিশ্ববিদ্যালয় এর অন্তর্গত ছিল) এর সাথে সংযুক্ত। বনগাঁ শহরে অনেক গুলি  মাধ্যমিক ও উচ্চমাধ্যমিক বিদ্যালয় রয়েছে।এর মধ্যে উল্লেখ যোগ্য ও সবচেয়ে প্রাচীন উচ্চবিদ্যালয় হল বনগাঁ হাই স্কুল, এই শহরের প্রধান বালিকা বিদ্যালয় হল কুমোদিনি বালিকা বিদ্যালয়।
  
  অর্থনীতি
  thumb|right|250px|বনগাঁ শহরের কাছেই একটি রাইচ মিল বা চাল কল
  
  বনগাঁ শহরে এখনও কোনো বড় বা বৃহৎ শিল্প গড়ে ওঠেনি।তবে এখানে বহু ছোট শিল্প গড়ে উঠেছে।কৃষি নির্ভর কিছু শিল্প দেখা যায় এখানে।বনগাঁ শহরে চিরুনি নির্মাণের অনেক কারখানা রয়েছে।এই শিল্পে বহু মানুষ নিযুক্ত রয়েছেন।এখানে তৈরি চিরুনি বিভিন্ন রাজ্য রপ্তানি করা হয়।বনগাঁ শহর ও তার পার্শবর্তী এলাকায় প্রায় ১০০ টি চিরুনি কারখানা রয়েছে।এখানে একটি রাইচ মিল বা চাল মিল গড়ে উঠেছে   ব্যায়ে।এটিই বনগাঁ শহর এলাকার বৃহত্তম শিল্প লগ্নি বর্তমান সময়ে।
  
  স্থল বন্দর
  বনগাঁ হল ভারত এর একটি গুরুত্বপূর্ণ সীমান্ত শহর।এটি ভারত-বাংলাদেশ সীমান্ত থেকে ৪ কিলোমিটার দূরে অবস্থিত। বনগাঁয় রয়েছে দেশের বৃহত্তম স্থল বন্দর। যা পেট্রাপোল স্থলবন্দর নামে পরিচিত,  এর অপর পারে বাংলাদেশের বেনাপোল অবস্থিত। বেনাপোল ও পেট্রাপোল দিয়ে মালবাহী ট্রেন চলাচল করে। এখানে বর্তমানে একটি সুসংহত চেকপোষ্ট গড়ে উঠেছে। বনগাঁ শহরকে কেন্দ্র করে ভারত ও বাংলাদেশ এর বেশির ভাগ বাণিজ্য হয়।
  
  উৎসব
  দুর্গাপূজা এই শহরের প্রধান উৎসব। বিশ্বের দ্বিতীয় বৃহত্তম দুর্গোৎসব বনগাঁ শহরেই হয়ে থাকে। বনগাঁ শহরের কয়েকটি বিখ্যাত দুর্গাপূজা কমিটির নাম হলো
   প্রতাপগড় স্পোর্টিং ক্লাব
   জাগ্রত সংঘ
   এগিয়ে চলো সংঘ
   মতিগঞ্জ ঐক্য সম্মেলনী
   আয়রন গেট ক্লাব
   ১২এর পল্লী স্পোর্টিং ক্লাব
   অভিযান সংঘ
   মুস্তাফীপাড়া যুবগোষ্ঠী
  
  তথ্যসূত্র 
  
  বিষয়শ্রেণী:পশ্চিমবঙ্গের শহর
  বিষয়শ্রেণী:উত্তর চব্বিশ পরগনা জেলা
title: বনগাঁ